**0013**

**Көктегі Әкемнен сұрасаңдар, Ол соны бермек**

*«Сендерге мынаны да айтамын: жер бетінде екеуің келісіп, қай нәрсені болса да көктегі Әкемнен сұрасаңдар, Ол соны бермек.»*

*(Матай 18:19)*

 Генерал Джордж Паттон, кез-келген істі, әрдайым аяғына дейін жеткізуге болады деп сенді. Бірде, ол бір капелланға: «Қалаған нәрсеге жетудің үш жолы бар: жоспарлау, еңбек және мінажат» - деді. Жаңбырлы, тұманды ауа райы, Германияны азат ету кезінде, Біріккен Күштерге жолда кедергі болған кезде, Паттон, Үшінші армияның капеланына қоңырау шалып, одан: «Ауа-райға байланысты бір жақсы мінажат бар ма?» - деп сұрады.

 Капеллан бірден мінажатты тауып, оны қағазға шығарып, оның қол астындағы 250 000 жауынгерлер корпусына, ауа-райының жақсаруы үшін мінажат етуді бұйырды. Ол: «Мен мінажаттың күшіне сенемін» деді. Ауа-райын жоспарлау немесе өз күшімен өзгерту мүмкін болмаған кезде, Паттон мінажатқа бет бұрды.

 Бірақ, бәрі бірдей Паттонның мінажат арқылы мақсаттарға жетуге деген көзқарасына қосылған жоқ. Орыс жазушысы Достоевскийдің замандасы, Тургенев былай деп жазды: «Адам не туралы мінажат етсе де, ол бір ғажайыпты аңсап мінажат етеді. Әрбір мінажаты – бұл, Ұлы Құдайдан, екіге екіні қосқандағы жауабы төрт емес болсыншы деген өтініші.»

 Дональд Коулдың айтуы бойынша, Х. Л. Менкеннің мінажатты күлкіге айналдыратын әдеті болды. Өз хаттарының соңында: «Сен үшін мінажат етемін» деп, осы фразаны күлкілі бір қалжың ретінде жазатын. Алайда, өлер алдында ол мінажат туралы өз ойын мүмкін өзгерткен шығар.

 «Титаник», Атлант мұхитындағы мұзды суға батып кете бастағанда, оркестр әйгілі «Тәңірім, Саған жақынырақ» мадақтау әнін шырқап жіберіп, адамдар сол әнді айтып, Құдайға мінажат ете бастады.

 Егер мен өзімді ұзақ секіруде ешқашан сынап көрмеген болсам, онда бір рет қауіпсіз жерден екі метр қашықтықтан секіру үшін мен бар күшімді салар едім. Бірақ, егер мен Олимпиада ойындарына қатысатындай, ұзындыққа секіруге дайындығым жақсы болса, онда екі метр қашықтықты өту мен үшін үлкен ерлік болмас еді. Әрине, бәрі тәртіп пен спорттық дайындыққа байланысты.

 Сол себепті, кеме суға батар алдында, немесе, әйелінің өлім алдында тұрған кезінде, немесе ауа райының бұзылу себебінен ұшақ тербеліп бастаған кезде ғана дұға ететін адам, ешқашан оның мінажатының әлде жай ғана соңғы үмітімен Құдайды іздеуі ме, әлде қиын жағдайда Көктегі Әкеге толықтай үміт артуы ма, өкінішке орай, бұған 100 пайызға сенімді бола алмайды.